CELEX: 32010D0085
Language: hr
Date: 2010-02-09 00:00:00
Title: 2010/85/EU: Odluka Komisije od 9. veljače 2010. o utvrđivanju razreda reakcije na požar određenih građevinskih proizvoda s obzirom na cementni estrih, estrih na bazi kalcijevog sulfata i podni estrih od sintetičke smole (priopćena pod brojem dokumenta C(2010) 772)  Tekst značajan za EGP

13/Sv. 048
            
            
               HR
            
            
               Službeni list Europske unije
            
            
               27
            
         32010D0085
   
               L 038/17
            
            
               SLUŽBENI LIST EUROPSKE UNIJE
            
            
               09.02.2010.
            
         
      ODLUKA KOMISIJE
   
   od 9. veljače 2010.
   o utvrđivanju razreda reakcije na požar određenih građevinskih proizvoda s obzirom na cementni estrih, estrih na bazi kalcijevog sulfata i podni estrih od sintetičke smole
   (priopćena pod brojem dokumenta C(2010) 772)
   (Tekst značajan za EGP)
   (2010/85/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 89/106/EEZ od 21. prosinca 1988. o usklađivanju zakona i drugih propisa država članica o građevinskim proizvodima (1), a posebno njezin članak 20. stavak 2. točku (a),
   budući da:
   
               (1)
            
            
               Direktiva 89/106/EEZ predviđa, radi uzimanja u obzir različitih razina zaštite građevinskih objekata na nacionalnoj, regionalnoj ili lokalnoj razini, moguću potrebu uspostave razreda u dokumentima za tumačenje koji odgovaraju karakteristikama proizvoda s obzirom na svaki ključni zahtjev. Ovi su dokumenti objavljeni kao „Komunikacija Komisije u vezi s dokumentima za tumačenje Direktive 89/106/EEZ” (2).
            
         
               (2)
            
            
               S obzirom na ključni zahtjev sigurnosti u slučaju požara, u dokumentu za tumačenje br. 2 navodi se određeni broj međusobno povezanih mjera koje zajedno doprinose definiranju strategije sigurnosti u slučaju požara koja se u državama članicama može razvijati na različite načine.
            
         
               (3)
            
            
               Dokument za tumačenje br. 2 utvrđuje jednu od ovih mjera kao ograničenje stvaranja i širenja požara i dima unutar zadanog prostora ograničavajući potencijalni doprinos građevinskih proizvoda punom razvoju požara.
            
         
               (4)
            
            
               Razina takvog ograničenja može se izraziti jedino u smislu različitih razina reakcije proizvoda na požar tijekom njihove krajnje primjene.
            
         
               (5)
            
            
               Putem usklađenog rješenja, donesen je sustav razreda Odlukom Komisije 2000/147/EZ od 8. veljače 2000. o provedbi Direktive Vijeća 89/106/EEZ u vezi s razredbom reakcije na požar građevinskih proizvoda (3).
            
         
               (6)
            
            
               U slučaju cementnog estriha, estriha na bazi kalcijevog sulfata i podnog estriha od sintetičke smole, potrebno je primijeniti razredbu utvrđenu Odlukom 2000/147/EZ.
            
         
               (7)
            
            
               Reakcija na požar mnogih građevinskih proizvoda i/ili materijala, u okviru razredbe predviđene Odlukom 2000/147/EZ, dobro je utvrđena i dovoljno dobro poznata nadležnim regulatornim tijelima u državama članicama tako da ona ne zahtijevaju ispitivanja ove karakteristike ponašanja.
            
         
               (8)
            
            
               Mjere predviđene ovom Odlukom u skladu su s mišljenjem Stalnoga odbora za graditeljstvo,
            
         DONIJELA JE OVU ODLUKU:
   Članak 1.
   Građevinski proizvodi i/ili materijali koji udovoljavaju zahtjevima karakteristike ponašanja „reakcija na požar” utvrđeni su u Prilogu, bez potrebe za daljnjim ispitivanjem.
   Članak 2.
   Određeni razredi koje treba primijeniti na različite građevinske proizvode i/ili materijale, u okviru razredbe reakcije na požar donesene u Odluci 2000/147/EZ, utvrđeni su u Prilogu ovoj Odluci.
   Članak 3.
   Proizvodi se, prema potrebi, razmatraju u odnosu na njihovu krajnju primjenu.
   Članak 4.
   Ova je Odluka upućena državama članicama.
   
      Sastavljeno u Bruxellesu 9. veljače 2010.
      
         
            Za Komisiju
         
         Günter VERHEUGEN
         
         
            Potpredsjednik
         
      
   
   
      (1)  SL L 40, 11.2.1989., str. 12.
   
      (2)  SL C 62, 28.2.1994., str. 1.
   
      (3)  SL L 50, 23.2.2000., str. 14.
   PRILOG
   Tablica navedena u ovom Prilogu daje popis građevinskih proizvoda i/ili materijala koji udovoljavaju svim zahtjevima karakteristike ponašanja „reakcija na požar” bez potrebe za ispitivanjem.
   
      Tablica 1.
   
   
      Razredi reakcije na požar za cementni estrih i estrih na bazi kalcijevog sulfata
   
   
               Proizvod (1)
               
            
            
               Najveća debljina sloja
               (mm)
            
            
               Udio organskih tvari
               (% u težini)
            
            
               Razred (2)
               
            
         
               Cementni estrih u skladu s EN 13813
            
            
               30
            
            
               < 20
            
            
               E
            
         
               Estrih na bazi kalcijevog sulfata u skladu s EN 13813
            
         
      
   
      Tablica 2.
   
   
      Razredi reakcije na požar za podni estrih od sintetičke smole
   
   
               Proizvod (3)
               
            
            
               Najveća debljina sloja
               (mm)
            
            
               Udio organskih tvari
               (% u težini)
            
            
               Razred (4)
               
            
         
               Neispunjeni podni estrih od sintetičke smole s vezivom od epoksidne smole ili poliuretanske smole ili polimetilmetakrilatske smole ili vinilesterske smole u skladu s EN 13813
            
            
               4
            
            
               100
            
            
               E ili Efl
               
            
         
               Ispunjeni podni estrih od sintetičke smole s vezivom od epoksidne smole ili poliuretanske smole ili polimetilmetakrilatske smole ili vinilesterske smole i ispunjen mineralnim agregatima u skladu s EN 13813
            
            
               10
            
            
               < 75
            
         
               Ispunjeni podni estrih od sintetičke smole raspršen silicijskim (kvarcnim) pijeskom s vezivom od epoksidne smole ili poliuretanske smole ili polimetilmetakrilatske smole ili vinilesterske smole i ispunjen mineralnim agregatima u skladu s EN 13813
            
            
               10
            
            
               < 75
            
         
      (1)  Postavljen na bilo koju podlogu barem razreda D-s2,d0, najmanje debljine 12 mm i najmanje gustoće 680 kg/m3.
   
      (2)  Razred E kako je predviđen u tablici 1. Priloga Odluci Komisije 2000/147/EZ kada se estrih koristi kao temeljni sloj.
   
      (3)  Postavljen na bilo koju podlogu barem razreda A2-s1,d0, najmanje debljine 6 mm i najmanje gustoće 1 800 kg/m3.
   
      (4)  Razred E kako je predviđen u tablici 1. Priloga Odluci Komisije 2000/147/EZ kada se estrih koristi kao temeljni sloj ili razred Efl kako je predviđen u tablici 2. Priloga Odluci Komisije 2000/147/EZ kada se estrih koristi kao gornji zaštitni sloj.